Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézkedésekrõl szóló 2357/2002. (XI. 28.) Korm. határozat kiadásával.
Paragraph Index: 540

1. Gy 355/2002.: Az igazságügyi szakértõi tevékenységrõl szóló törvény koncepciójáról szóló tervezetet az Igazságügyi Minisztérium küldte meg véleményezésre az országgyûlési biztosnak. Az országgyûlési biztos egyetértett azzal, hogy a szakterületeket és a hozzájuk rendelt szakképesítést minél pontosabban meg kell határozni. Fontosnak tartotta a rendszeres szakmai továbbképzést is, ezért javasolta a vizsgakötelezettség elõírását, és azt, hogy az újonnan névjegyzékbe vett szakértõk a korábbi képzések ismereteit kötelesek legyenek elsajátítani. Egyetértett az országgyûlési biztos továbbá azzal, hogy a szakértõvé válás egyik feltétele legyen, hogy a jelölt jogi vizsgával rendelkezzen. Az országgyûlési biztos kiemelte a közigazgatás szakértõi szükségletébõl adódó sajátos problémákat. Rámutatott arra, hogy a jogszabály elõkészítése során meg kell vizsgálni, hogy milyen megoldások erõsíthetnék a szakértõi vélemény objektivitását. Kérte azt is, hogy a jogalkotó legyen figyelemmel a közigazgatási eljárások szakértõi szükségletére és a peres eljárástól eltérõ szabályaira is. A jogszabály még nem lépett hatályba.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes